b'\n_START_ARTICLE_\nIn Sorte Diaboli\n_START_SECTION_\nKonsept\n_START_PARAGRAPH_\nIn Sorte Diaboli er bandets f\xc3\xb8rste konseptalbum, og har en historie som foreg\xc3\xa5r i middelalderen i Europa. Det handler om en prest som begynner \xc3\xa5 tvile p\xc3\xa5 sin tro, og ender opp med \xc3\xa5 ta plassen til Antikrist. \xc2\xabDet er denne typen som jobber som prestens assistent, og etter en stund finner han ut at han har ingenting \xc3\xa5 gj\xc3\xb8re med kristendommen.\xc2\xbb sier Silenoz. \xc2\xabHan f\xc3\xa5r en slags oppv\xc3\xa5kning og innser at han har anderledes krefter og lener mer mot den m\xc3\xb8rke siden.\xc2\xbb\n_START_SECTION_\nSalg og topplister\n_START_PARAGRAPH_\nI USA debuterte albumet som nummer 43 p\xc3\xa5 Billboard 200, og solgte nesten 14\xc2\xa0000 kopier den f\xc3\xb8rste uken. I Norge debuterte de p\xc3\xa5 f\xc3\xb8rsteplass, og lagde historie ved \xc3\xa5 v\xc3\xa6re det f\xc3\xb8rste black metal bandet noensinne til \xc3\xa5 debutere p\xc3\xa5 f\xc3\xb8rsteplass i sitt hjemland. Det er ogs\xc3\xa5 f\xc3\xb8rste gang et norsk band har v\xc3\xa6rt p\xc3\xa5 Billboard 200 siden a-ha.'